Мишәл Гаун

Мишәл Гаун, Мишәл Нәгыйм Гаун, ( (1935 елның 18 феврале, Бәйрут) — 20px Ливанның 2016 елның 31 октябрендә сайланган президенты. Ливан кораллы көчләре генералы.

 Тәрҗемәи хәле 
1935 елның 18 февралендә Бөек Ливанның Бәйрут шәһәрендә католик-маронетларның дини гаиләсендә туган. Хәрби укуханә (1958), Шалон-сюр-Марн хәрби мәктәбен (1959, Франция) тәмамлаган. АКШның Оклахома штатындагы Форт-Сил артиллерия мәктәбендә (1966), Франция югары хәрби мәктәбендә (1976-1980) укыган. Инглиз, француз, итальян,  испан телләрен камил белә.

 Хәрби карьера 
Ливан армиясендә артиллерия офицеры булып хезмәт итә. 1970 еллар уртасында башланып киткән Лөбнан ватандашлар сугышында үзәк хакимият яклы була. 
 1980 ел башында Көнчыгыш һәм Көнбатыш Бәйрутны аеручы «Яшел сызык»та урнашкан Саклану бригадасына җитәкчелек итә. Сүрия кораллы көчләре белән бәрелешләрдә катнаша. 
 1982 елда Исраил һөҗүме вакытында Ливан президенты сараен саклый.
 1982 елда төрле диндәге гаскәриләрдән тупланган 8нче бригада командиры, Ливан хөкүмәтенә һәм Ливан гаскәренә каршы булган друз фиркасе хәрби төркемнәренә каршы көрәш алып бара.
 1984 елдан Ливан гаскәре сәргаскәре.

 Сәяси эшчәнлеге 
1988 елның 22 сентябреннән Ливан премьер-министры һәм чираттагы президент сайлауларына кадәр президент в.б.  Ливаннан Сүрия кораллы көчләрен чыгару тарафдары була. 
 Сайланган президент Ильяс Һарауи тарафыннан сәргаскәр вазифасыннан азат ителә.
 10 ай дәвамында Франсуа Миттеран хәерхаһлыгы белән Франциянең Бәйруттагы илчелегендә качып ята. Аннан соң Франциягә мөһаҗирлеккә китәргә рөхсәт ала.

 Мөһаҗирлектә 
Мөһаҗирлектә күпчелек Марсель шәһәрендә яши, Сүриягә каршы «Ирекле ватандарлык хәрәкәте» оештыра.
2005 елгы Кедр инкыйлабыннан соң, Сүрия гаскәре Ливаннан чыккач, илгә кайту мөмкинлеге ала.

 Ливанга кайту 
2005 елның июнендә Ливан парламентына сайлауларда ул җитәкләгән «Реформалар һәм алгарыш» фиркасе 128 урынның 21ен алуга ирешә, ләкин коалициягә керми, оппозициядә кала.

 Президент сайлаулары 
2016 елның 31 октябрендә, 2,5 ел барган президент сайлаулары нәтиҗәсендә, Ливан президенты итеп сайлана.

 Сылтамалар 
  Profile: Michel Aoun
 Le Président de la République Libanaise Général Michel AOUN 
  La Période Michel Aoun au Liban
  Тәрҗемәи хәле 
  «Хәзер Ливанда бердәмлек юк»
  Биографиясе ru.knowledgr.com сайтында

Төркем:Сәясәтчеләр
Төркем:XX гасыр сәясәтчеләре
Төркем:XXI гасыр сәясәтчеләре
Төркем:Ливан президентлары